હાડકાના કેન્સરથી પીડાતી ઓગણીસ વર્ષની જેન્કા ફિજેનબમને પણ એમિલિએ જ સહારો આપ્યો હતો. પોતાના એપાર્ટમેન્ટમાંથી, પોતાના રસોડે ઉકાળેલા સુપનું વાસણ લઈને મરણ પથારીએ પડેલી જેન્કા પાસે જતી એમિલીને ફેક્ટરીમાં કામ કરતા જેન્કાના ભાઈ લ્યુટેક ફિજેનબમે પણ જોઈ હતી. “ઓસ્કરથી એ જરૂર પ્રભાવિત હતી,” લ્યુટેકે કહેલું. “જે રીતે અમે બધા જ તેનાથી પ્રભાવિત હતા! અને તે છતાં પણ, તે પોતે એક અલગ જ પ્રકારની સ્ત્રી હતી.”